PUBLICACIÓN BASES PROGRAMA DE CREACIÓN DE EMPRESAS
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 30/03/2015)

A Xunta de Goberno Local, en sesión celebrada coa data de 13 de marzo de 2015 aprobou as bases reguladoras do programa de creación de EMPRESAS, así como a súa publicación no B. O. P, seguintes: BASE 1ª.—OBXECTO E ÁMBITO DE APLICACIÓN BASE 2ª.—COMPETENCIA E PROCEDEMENTO DE TRAMITACIÓN BASE 3ª.—SOLICITUDES, OBRIGAS E PRAZO DE PRESENTACIÓN BASE 4ª.—CONCESIÓN DAS AXUDAS E TRAMITACIÓN DO PAGAMENTO BASE 5ª.—PUBLICIDADE BASE 6ª.—TRATAMENTO DE DATOS DE CARÁCTER PERSOAL. BASE 7ª.—PERDA DO DEREITO AO COBRO, RENUNCIA, NULIDADE E REINTEGRO DAS SUBVENCIÓNS. RÉXIME DE INFRACCIÓNS E SANCIÓNS BASE 8ª.—NORMATIVA DE APLICACIÓN BASE 9ª.—DISPOSICIÓNS ADICIONAIS BASE 10ª.—DISPOSICIÓN FINAL ANEXO I. Solicitude. ANEXO II. Declaración xurada do cumprimento dos requisitos. ANEXO III. Ficha de solicitude de transferencia bancaria. ANEXO IV. Declaración xurada doutras axudas. ANEXO V. Memoria xustificativa do proxecto empresarial. ANEXO VI. Relación de facturas presentadas. ANEXO VII. Declaración xurada de que as facturas subvencionadas, relacionadas e presentadas son orixinais. ANEXO VIII. Declaración xurada do/a perceptor/a A presente disposición ten por obxecto fixar as bases reguladoras e convocar a concesión, para o ano 2015 do programa de Axudas Municipais para a Creación de Empresas no ámbito do Concello de Vilagarcía de Arousa coa finalidade de colaborar dunha forma activa na xeración de emprego no municipio apoiando a posta en marcha de novos proxectos empresariais. Poderán acollerse a estas axudas os/as empresarios/as individuais e as pequenas e medianas empresas (PEME), independentemente da súa forma xurídica, que iniciasen a súa actividade empresarial entre o 1 xaneiro de 2015 e o 31 de decembro de 2015 (entendendo por inicio de actividade a alta no I. A. E.). Para o carácter de pequena e mediana empresa terase en conta o establecido no Regulamento CE número 800/2008 da Comisión de 6 de agosto de 2008. As axudas son a fondo perdido e a súa finalidade é subvencionar parte dos gastos da posta en marcha e do funcionamento da empresa durante os primeiros meses de actividade. O importe máximo destas axudas será de 2.000€ por empresa beneficiaria e non poderá superar o 50% dos gastos efectuados durante o período indicado. Os gastos que poderán ser subvencionables corresponderán aos realizados dende o 1 de xaneiro de 2015, excepto os gastos de constitución e apertura, que poderán corresponder ao período comprendido dende os seis meses antes ao 1 de xaneiro de 2015 ata a data límite de presentación das solicitudes: Gastos subvencionables: Serán subvencionables o 50% dos seguintes gastos xerados no proceso de apertura e constitución da empresa: O procedemento de concesión destas axudas tramitarase en réxime de concorrencia non competitiva de acordo co establecido na Lei 9/2007, de 13 de xuño, de subvencións de Galicia, que no seu artigo 19.2º establece que as bases reguladoras das convocatorias de axudas poderán exceptuar do requisito de fixar unha orde de prelación entre as solicitudes presentadas que reúnan os requisitos establecidos cando, polo obxecto e finalidade da subvención, non sexa necesario realizar a comparación e prelación das solicitudes presentadas nun único procedemento ata o esgotamento do crédito orzamentario. O conxunto de axudas desta convocatoria son compatibles con calquera outra concedida por empresas públicas ou privadas, estatais ou internacionais, sempre que se cumpran os seguintes requisitos: O importe total das axudas percibidas polo mesmo concepto non poderá superar o custo total dos gastos subvencionables polas presentes axudas. En tal caso cando a actividade fose financiada con outros recursos deberá xustificarse o importe, procedencia e aplicación de tales fondos. A Concellería de traballo e benestar a través do servizo de desenvolvemento local será a encargada da tramitación das solicitudes e emitirá unha proposta de concesión ou de denegación das axudas á Xunta de Goberno Local. A Xunta de Goberno Local será o órgano competente para conceder ou denegar as axudas, e o seu acordo será publicado no Taboleiro de Edictos do Concello de Vilagarcía de Arousa, na páxina web do concello www.vilagarcia.es, e poderase notificar individualmente no correo electrónico indicado na solicitude. As solicitudes das axudas reguladas na presente convocatoria, presentadas segundo modelo normalizado (Anexo I), presentaranse no Rexistro Xeral do concello ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. As solicitudes (Anexo I) dirixiranse á Concellería de traballo e benestar, debendo ir acompañadas da seguinte documentación (orixinal ou copia compulsada) Cando a solicitude non reúna os requisitos esixidos, ou falte algún documento que segundo a base 4ª resulte esixible, requirirase á/ás persoa/as interesada/as para que no prazo de dez días resolva/n a falla ou achegue/n os documentos preceptivos, con indicación de que, se así non se fixese, desistirase da súa solicitude, arquivándose a/s mesma/s, previa resolución que deberá ser ditada nos termos previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Toda a documentación deberá presentarse debidamente cuberta, numerada, con data, identificación da persoa solicitante e/ou da empresa e debidamente asinada. De acordo co establecido no artigo 11 da Lei 9/2007, do 13 de xuño, de subvencións de Galicia, serán obrigas da empresa beneficiaria: O prazo de presentación de solicitudes será ata o 31/12/2015 ou ata esgotar o orzamento, que se contará a partir o día seguinte á data da súa publicación no Boletín Oficial da Provincia de Pontevedra. A documentación relativa aos proxectos que non resulten subvencionados, poderá ser retirada das dependencias municipais polos/as solicitantes, previa solicitude que debe presentar no rexistro xeral do concello. Transcorrido o devandito prazo de tres meses sen que a Xunta de Goberno Local dite resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Transcorrido este último prazo unicamente poderá interpoñerse recurso contencioso-administrativo, sen prexuízo, da procedencia do recurso extraordinario de revisión. A resolución do procedemento publicarase no Taboleiro de Edictos do concello e na páxina web do concello www.vilagarcia.es e poderase notificar individualmente no correo electrónico indicado na solicitude, no prazo de dez días dende a resolución de concesión ou denegación, segundo o artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da xurisdición contencioso- administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 30/1992, do 26 de novembro, de réxime xurídico das administracións públicas e do procedemento administrativo común. Unha vez concedidas as axudas faranse efectivas nun pagamento único, condicionadas a que a empresa estea ao corrente no cumprimento das obrigas tributarias co concello e á presentación, da documentación seguinte como xustificación da subvención, no prazo anteriormente sinalado: Unha relación clasificada dos gastos totais, con identificación do/a acredor/a e do documento, o seu importe, data de emisión e, no seu caso, data de pago (Só serán aceptados pagos realizados por medios bancarios). Nas facturas computarase o gasto acreditado deducido o IVE, salvo que a entidade acredite que está exenta de IVE, xa que en ningún caso se consideran gastos subvencionables os impostos indirectos cando sexan susceptibles de recuperación ou compensación. Só deberá presentar as facturas relacionadas no Anexo VII. Facturas orixinais polo importe total da subvención outorgada. As facturas deberán conter os requisitos esixidos no Real Decreto 1619/2012, do 30 de novembro polo que se aproba o Regulamento polo que regulan as obrigacións de facturación, dos que cabe destacar os seguintes: c) Declaración xurada do/a perceptor/a (Anexo XI), acreditativa dos seguintes extremos: Certificados de estar ao corrente nas súas obrigas coa Seguridade Social, coa Consellería de Facenda e coa AEAT (Axencia Estatal de Administración Tributaria) da sociedade e de todos/as os/as socios/as. Fotografía do cartel informativo da subvención que será subministrado pola Concellería de traballo e emprego O prazo para a presentación desta documentación será de 20 días hábiles a contar dende o día seguinte ao da súa notificación da concesión da correspondente axuda. Toda a documentación presentada deberá estar numerada, con data, identificación da persoa solicitante e da empresa e a sinatura da persoa representante. O servizo xestor, Concellería de traballo e benestar, que tramita a concesión, levará a cabo a comprobación da subvención, informando da adecuada xustificación da subvención, así como a realización da actividade e o cumprimento da finalidade que determinou a concesión ou aproveitamento da subvención no momento do pago, sen prexuízo da fiscalización que corresponde ao departamento de intervención. A presente convocatoria coas bases reguladoras da concesión das axudas para o ano 2015 do Programa de axudas municipais á creación de empresas no Concello de Vilagarcía de Arousa publicarase no boletín oficial da Provincia de Pontevedra, nos xornais de maior tirada da cidade e na páxina web www.vilagarcia.es, unha vez aprobada pola Xunta de Goberno Local. As citadas bases reguladoras, convocatoria e os seus modelos normalizados para a presentación de solicitudes, facilitaranse no servizo de Emprego e desenvolvemento local na páxina web www.vilagarcia.es, e nas dependencias de información do Concello de Vilagarcía de Arousa. Todas as axudas que se concedan serán publicadas, con estas indicacións, na páxina web www.vilagarcia.es, expostas no Taboleiro de Edictos do Concello de Vilagarcía de Arousa e poderase notificar individualmente no correo electrónico indicado na solicitude. Os/as beneficiarios/as das subvencións obxecto desta convocatoria deberán poñer no seu local un cartel de forma visible no que se indique que a actividade está financiada polo Concello de Vilagarcía de Arousa. O modelo normalizado do cartel será subministrado polo Servizo de Desenvolvemento Local e Emprego. Os datos persoais que deban facilitar os/as solicitantes das axudas só serán aos efectos de comprobar a concorrencia dos requisitos necesarios para obter estas axudas e serán tratados aos exclusivos efectos da concesión das mesmas, sendo responsable do tratamento dos datos a Concellería de traballo e benestar. O incumprimento por parte do/a beneficiario/a da subvención de calquera das obrigas, requisitos, condicións e demais circunstancias que produciron o seu outorgamento, a variación da finalidade da actuación, a insuficiente xustificación do proxecto, así como a obtención concorrente doutras axudas compatibles ou incompatibles dará lugar, en cada caso, á perda do dereito ao cobro da subvención, á redución da contía da mesma ou ó reintegro total ou parcial das cantidades percibidas máis os correspondentes xuros de demora dende o momento do seu pagamento, sen menoscabo das sancións, que de ser o caso, resulten esixibles. O/a beneficiario/a poderá renunciar voluntariamente á subvención nas condicións que establece a normativa legal de aplicación. En canto ás causas de nulidade e anulabilidade do acordo de concesión das axudas e de reintegro das mesmas, estarase ao disposto no artigos 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. En relación ás infraccións e sancións en que poidan incorrer os/as beneficiarios/as destas axudas e procedemento para a súa imposición estarase ao disposto no Título IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora. A concesión destas axudas rexerase pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básicos; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. As accións incluídas nesta convocatoria financiaranse con cargo á asignación orzamentaria 241-470 "Fomento de empresas – subvencións para o fomento do emprego" do orzamento municipal para o ano 2015, cun importe total de 40.000€. Poderase ampliar o crédito e modificar a partida orzamentaria, logo de declaración de dispoñibilidade do crédito nos termos referidos no artigo 30.2 do Decreto 11/2009, mediante resolución publicada para o efecto. Estas bases entrarán en vigor ao día seguinte da súa publicación no B. O. P. O Concello de Vilagarcía de Arousa quedará exento de calquera responsabilidade civil, mercantil, laboral ou calquera outra derivada das actuacións á que estean obrigadas as persoas ou entidades destinatarias das subvencións outorgadas. Vilagarcía de Arousa, 17 de marzo de 2015.—O Alcalde-Presidente, Tomás J. Fole Díaz.